**Stuart Percy** (s. 18. toukokuuta 1993 Oakville, Ontario, Kanada) on kanadalainen jääkiekkopuolustaja. Hän on aiemmin pelannut myös 12 NHL-ottelua Toronto Maple Leafsissa, joka oli varannut Percyn ensimmäisellä kierroksella 25. pelaajana NHL:n varaustilaisuudessa 2011.

Ura
---

### Seuraura

#### Juniorivuodet

Percyn kasvattajaseura on Toronto Marlboros. Hän kuului kaudella 2009–2010 GTHL-juniorisarjassa joukkueensa kapteenistoon. Mississauga St. Michael’s Majors varasi Percyn 15. pelaajana OHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Percyn tulokaskausi toi 52 runkosarjaottelussa tehot 3+15=18 ja 16 playoff-ottelussa yhden syöttöpisteen. Kaudella 2010–2011 Percy teki OHL:n runkosarjassa 33 tehopistettä. Hän jakoi koko liigan pudotuspelien puolustajien tehotilaston voiton joukkuetoverinsa Marc Cantinin kanssa lukemalla +11. Percy eteni Majorsin kanssa aina OHL:n finaaleihin saakka, mutta J. Ross Robertson Cupin voitti lopulta kuitenkin Owen Sound Attack otteluvoitoin 4–3. Joukkue osallistui kuitenkin isäntäjoukkueensa Memorial Cup -lopputurnaukseen. Percy oli neljällä tehopisteellään Majorsin paras syöttäjä ja koko turnauksen tehokkain puolustaja. Hän eteni joukkueensa kanssa finaaliin, mutta mestaruuden vei kuitenkin QMJHL-joukkue Saint John Sea Dogs lukemin 1–3. Percy valittiin turnauksen tähdistökentälliseen. Hän pelasi kauden aikana myös CHL Top Prospects Gamessa.

Toronto Maple Leafs varasi Percyn ensimmäisellä kierroksella 25. pelaajana NHL:n varaustilaisuudessa 2011. Kaudella 2011–2012 hän nousi Mississauga St. Michael’s Majorsin kapteeniksi. Percyn OHL-kausi jäi loukkaantumisten vuoksi vain 34 ottelun mittaiseksi, kun hän kärsi kaksi aivotärähdystä ja yhden polvivamman. Percy voitti kuitenkin joukkueen sisäisen tehotilaston lukemalla +18. Marraskuussa 2011 hän teki kolmivuotisen NHL-tulokassopimuksen Maple Leafsin kanssa. OHL-kauden jälkeen Percy pelasi amatööritry-out -sopimuksella AHL-joukkue Toronto Marliesissa yhden runkosarja- ja kolme playoff-ottelua tehden yhden syöttöpisteen.

#### Ensimmäiset ammattilaisvuodet Toronto Maple Leafsin organisaatiossa

Syksyn 2012 harjoitusleirin päätteeksi Toronto Maple Leafs lähetti Percyn nimensä Mississauga St. Michael’s Majorsista Mississauga Steelheadsiin vaihteeseen joukkueeseen. Hän jatkoi kaudella 2012–2013 joukkueensa kapteenina. Percy oli tehoilla 13+32=45 Steelheadsin neljänneksi paras pistemies. OHL-kauden jälkeen, huhtikuussa 2013 hän siirtyi AHL-joukkue Toronto Marliesin vahvuuteen. Percy pelasi siellä neljä ottelua. Kauden 2013–2014 hän pelasi kokonaan Marliesissa, jossa Percyn varsinainen tulokaskausi toi 71 runkosarjaottelussa tehot 4+21=25 ja 14 playoff-ottelussa kaksi syöttöpistettä.

Percy otti syksyn 2014 harjoitusleirin päätteeksi paikan Toronto Maple Leafsin NHL-kauden 2014–2015 avauskokoonpanosta. Hän teki NHL-debyyttinsä runkosarjan avauskierroksella 8. lokakuuta 2014 Montréal Canadiensia vastaan. Percy sai ottelussa jääaikaa 20.21 minuuttia, mikä oli Maple Leafsin puolustajista toiseksi eniten Dion Phaneufin jälkeen. Hän sai myös syöttöpisteen Tyler Bozakin tekemään ylivoimamaaliin. Percy pelasi kauden 14:stä ensimmäisestä ottelusta kahdeksassa tehden kolme syöttöpistettä, kunnes Korbinian Holzer nostettiin hänen tilalleen Maple Leafsin kokoonpanoon. Percy lähetettiin farmijoukkue Toronto Marliesiin ja hän pelasi loppukaudella enää yhden NHL-ottelun. Percy kärsi kauden mittaan loukkaantumisista ja hän pelasi AHL:ssä vain 43 runkosarja- ja neljä playoff-ottelua. Kauden 2015–2016 hän pelasi suurimmaksi osaksi Marliesissa. Percy pelasi kauden aikana kolme NHL-ottelua ilman tehopisteitä.

#### Sopimus Pittsburgh Penguinsiin ja AHL-vuodet

Heinäkuussa 2016 Percy teki vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen Pittsburgh Penguinsin kanssa. Syksyn harjoitusleirin päätteeksi seura lähetti hänet siirtolistan kautta AHL-joukkue Wilkes-Barre/Scranton Penguinsin vahvuuteen. Percyn kausi päättyi kuitenkin 37 ottelun jälkeen leikkaushoitoa vaatineen ylävartalovamman vuoksi alkuvuodesta 2017. Saman vuoden lokakuussa hän teki vapaana agenttina ammattilaistry-out -sopimuksen AHL-joukkue Rochester Americansin kanssa. Percy teki kaudella 2017–2018 liigan yhden kauden piste-ennätyksensä tehtyään 67 runkosarjaottelussa tehot 7+27=34.

Percy teki heinäkuussa 2018 vapaana agenttina vuoden mittaisen AHL-sopimuksen Belleville Senatorsin kanssa. Samana syksynä hän osallistui myös NHL-seura Ottawa Senatorsin harjoitusleirille. Kesken kauden 2018–2019, maaliskuussa 2019 Belleville Senators kauppasi Percyn Providence Bruinsiin vaihdossa hyökkääjä Austin Fyteniin. Lokakuussa hän palasi ammattilaistry-out -sopimuksella Senatorsiin. Percy pelasi kaudella 2019–2020 vain kolme ottelua, kunnes hän loukkaantui. Joulukuussa Percy sai joukkueeseen loppukauden kattavan jatkosopimuksen. Hänen kautensa jäi käsivamman vuoksi lopulta vain viiden ottelun mittaiseksi.

#### Siirtyminen SM-liigaan

Heinäkuussa 2020 Percy siirtyi vuoden mittaisella ja kahden kuukauden try-outin sisältävällä sopimuksella SM-liigajoukkue Vaasan Sportiin. Hän sai koejaksonsa päätteeksi syyskuun lopulla jatkosopimuksen kaudeksi 2020–2021. Syyskuussa 2021 Percy siirtyi kauden 2021–2022 kattavalla sopimuksella Tšekin Extraligan HC České Budějoviceen.

### Maajoukkueura

Percy pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti kultaa. Percy edusti myös Canada Ontarion joukkuetta World U-17 Hockey Challengessa vuonna 2010, jolloin voitti hopeaa. Percy jakoi kolmella syöttöpisteellään joukkueensa sisäisen syöttöpörssin voiton viiden muun pelaajan kanssa.

Pelityyli
---------

Sportin urheilutoimenjohtaja Markus Jämsän mukaan Percy on monipuolinen puolustaja, joka pystyy pelaamaan kovalla tasolla molempiin suuntiin sekä erikoistilanteissa. Jämsän mukaan hän on taitava, omaa hyvän liikkeen ja Percy pystyy tarvittaessa pelaamaan myös kovaa.

Percy on maininnut suosikkipelaajikseen Nicklas Lidströmin ja Drew Doughtyn.

Muuta
-----

Percylla on japanilaisia sukujuuria.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Mississauga St. Michael’s Majors | OHL | 52 | 3 | 15 | 18 | 40 | 16 | 0 | 1 | 1 | 12 |
| 2010–2011 | Mississauga St. Michael’s Majors | OHL | 64 | 4 | 29 | 33 | 50 | 20 | 2 | 10 | 12 | 14 |
|  | Mississauga St. Michael’s Majors | M-Cup | – | – | – | – | – | 5 | 0 | 4 | 4 | 4 | Ykköstähdistö |
| 2011–2012 | Mississauga St. Michael’s Majors | OHL | 34 | 5 | 20 | 25 | 41 | 6 | 1 | 1 | 2 | 4 |
|  | Toronto Marlies | AHL | 1 | 0 | 1 | 1 | 0 | 3 | 0 | 0 | 0 | 0 |
| 2012–2013 | Mississauga Steelheads | OHL | 68 | 13 | 32 | 45 | 44 | 6 | 0 | 2 | 2 | 4 |
|  | Toronto Marlies | AHL | 4 | 1 | 2 | 3 | 2 | – | – | – | – | – |
| 2013–2014 | Toronto Marlies | AHL | 71 | 4 | 21 | 25 | 30 | 14 | 0 | 2 | 2 | 4 |
| 2014–2015 | Toronto Maple Leafs | NHL | 9 | 0 | 3 | 3 | 2 | – | – | – | – | – |
|  | Toronto Marlies | AHL | 43 | 1 | 10 | 11 | 14 | 4 | 0 | 2 | 2 | 2 |
| 2015–2016 | Toronto Maple Leafs | NHL | 3 | 0 | 0 | 0 | 0 | – | – | – | – | – |
|  | Toronto Marlies | AHL | 58 | 4 | 20 | 24 | 47 | 14 | 0 | 4 | 4 | 12 |
| 2016–2017 | Wilkes-Barre/Scranton Penguins | AHL | 37 | 1 | 7 | 8 | 18 | – | – | – | – | – |
| 2017–2018 | Rochester Americans | AHL | 67 | 7 | 27 | 34 | 34 | 2 | 1 | 1 | 2 | 0 |
| 2018–2019 | Belleville Senators | AHL | 41 | 2 | 17 | 19 | 32 | – | – | – | – | – |
|  | Providence Bruins | AHL | 14 | 1 | 4 | 5 | 8 | 1 | 0 | 0 | 0 | 0 |
| 2019–2020 | Belleville Senators | AHL | 5 | 0 | 0 | 0 | 6 | – | – | – | – | – |
| 2020–2021 | Sport | SM-liiga | 50 | 3 | 14 | 17 | 24 | 2 | 0 | 0 | 0 | 0 |
| 2021–2022 | HC České Budějovice | CĚL | 48 | 9 | 11 | 20 | 2 | 10 | 0 | 3 | 3 | 4 |
| 2022–2023 | HC České Budějovice | CĚL | 26 | 7 | 15 | 22 | 14 | – | – | – | – | – |
| 9 kautta | yhteensä | AHL | 341 | 21 | 109 | 130 | 191 | 38 | 1 | 9 | 10 | 18 |
| 2 kautta | yhteensä | CĚL | 74 | 16 | 26 | 42 | 16 | 10 | 0 | 3 | 3 | 4 |
| 2 kautta | yhteensä | NHL | 12 | 0 | 3 | 3 | 2 | – | – | – | – | – |
| 1 kausi | yhteensä | SM-liiga | 50 | 3 | 14 | 17 | 24 | 2 | 0 | 0 | 0 | 0 |

Lähteet
-------

* Stuart Percy The Internet Hockey Databasessa (englanniksi)
* Stuart Percy Eurohockey-sivustolla (englanniksi)
* Stuart Percy Legends of Hockey -sivustolla (englanniksi)
* Stuart Percy *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Stuart Percy *Elite Prospects*. Everysport Media Group AB.  (englanniksi)
2. ↑  Elite Prospects - OHL Stats 2010-2011 *eliteprospects.com*. Everysport Media Group AB. Viitattu 7.7.2020. (englanniksi)
3. ↑  Elite Prospects - Mississauga St. Michael's Majors *eliteprospects.com*. Everysport Media Group AB. Viitattu 7.7.2020. (englanniksi)
4. ↑  Elite Prospects - M-Cup Stats 2010-2011 *eliteprospects.com*. Everysport Media Group AB. Viitattu 7.7.2020. (englanniksi)
5. ↑  Stuart Percy - Hockey's Future *hockeysfuture.com*. CraveOnline Media, LLC, an Evolve Media, LLC company. Viitattu 7.7.2020. (englanniksi)
6. ↑  Elite Prospects - Mississauga St. Michael's Majors *eliteprospects.com*. Everysport Media Group AB. Viitattu 7.7.2020. (englanniksi)
7. ↑  Leafs Sign Stuart Percy To Three-Year Deal *nhl.com/mapleleafs*.  22.11.2011. Toronto Maple Leafs. Viitattu 7.7.2020. (englanniksi)
8. ↑  Elite Prospects - Mississauga Steelheads *eliteprospects.com*. Everysport Media Group AB. Viitattu 7.7.2020. (englanniksi)
9. ↑  Stuart Percy Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 7.7.2020. Viitattu 7.7.2020. (englanniksi)
10. ↑  Montréal Canadiens - Toronto Maple Leafs - October 8th, 2014 *NHL.com*.  8.10.2014. National Hockey League. Viitattu 7.7.2020. (englanniksi)
11. ↑  Hobart, Ryan: Why things didn’t go as planned for Stuart Percy *theleafsnation.com*.  29.6.2016. The Nation Network Inc. Viitattu 1.5.2017. (englanniksi)
12. ↑  Penguins Sign Defenseman Stuart Percy *nhl.com/penguins*.  1.7.2016. Pittsburgh Penguins. Viitattu 1.5.2017. (englanniksi)
13. ↑  Wozniak, Keith: Amerks Sign Defenseman Stuart Percy to PTO *LGA365.com*.  19.10.2017. LGA585. Viitattu 7.7.2020. (englanniksi)
14. ↑  Tidcombe, Matt: Belleville signs defenceman Percy to AHL deal *bellevillesens.com*.  26.7.2018. Belleville Senators.  Arkistoitu 7.7.2020. Viitattu 7.7.2020. (englanniksi)
15. ↑  Senators announce 2018-19 training camp roster *nhl.com/senators*.  12.9.2018. OTTAWA:  Ottawa Senators. Viitattu 7.7.2020. (englanniksi)
16. ↑  Tidcombe, Matt: Senators acquire Fyten from Providence *bellevillesens.com*.  4.3.2019. Belleville Senators.  Arkistoitu 9.7.2020. Viitattu 7.7.2020. (englanniksi)
17. ↑  Tidcombe, Matt: Senators sign Percy to PTO *bellevillesens.com*.  21.10.2019. Belleville Senators.  Arkistoitu 28.2.2021. Viitattu 7.7.2020. (englanniksi)
18. ↑  Tidcombe, Matt: Senators sign Percy to AHL contract *bellevillesens.com*.  28.12.2019. Belleville Senators.  Arkistoitu 7.7.2020. Viitattu 7.7.2020. (englanniksi)
19. 1 2 3  Puolustaja Stuart Percy Vaasan Sportiin *vaasansport.fi*.  3.7.2020. Hockey-Team Vaasan Sport Oy. Viitattu 7.7.2020.
20. 1 2  NHL:ään ykköskierroksella varattu Percy Sportin puolustukseen − "Oikeanlainen mies meidän sapluunaan" *Jatkoaika.com*.  3.7.2020. Jatkoaika r.y. Viitattu 7.7.2020.
21. ↑  Percy loppukaudeksi Sportiin *vaasansport.fi*.  30.9.2020. Hockey-Team Vaasan Sport Oy. Viitattu 30.9.2020.
22. ↑  Obránce Percy se zkušenostmi z NHL posilou Motoru! *hcmotor.cz*.  17.9.2021. ČESKÉ BUDĚJOVICE:  CBH2013 a. s. Viitattu 17.9.2021. (tšekiksi)
23. ↑  Elite Prospects - Canada Ontario U17 *eliteprospects.com*. Everysport Media Group AB. Viitattu 7.7.2020. (englanniksi)
24. 1 2  Percy, Stuart *NHL.com*. National Hockey League. Viitattu 7.7.2020. (englanniksi)